हिंदू परिवार भी क्रिसमस के रंग में रंगे, कैरोल गीत गाए
चर्चाेंमें ईसाई समुदाय के साथ बड़ी संख्या में हिंदू परिवारों ने अपनी मौजूदगी दर्ज कराकर शुक्रवार को क्रिसमस का पर्व हर्षोल्लास से मनाया। इस अवसर पर आयोजित चर्चों सामूहिक कार्यक्रमों में छोटे बच्चों को सांता क्लॉज की ड्रेस पहने व्यक्ति ने टॉफियां चाकलेट बांटकर खुशी का पैगाम दिया। भामतीपुरा स्थित प्रमुख 100 साल पुराने बेवरिस्ट चर्च में फादर रेव्ह अलबर्ट विलियम्स ने प्रभु यीशु का संदेश पढ़कर सुनाया।
इस मौके पर केरोल सांग गाए गए। इस मौके पर ईसाई से ज्यादा हिंदू परिवारों के लोग क्रिसमस पर्व के कार्यक्रम में शामिल हुए। इस मौके पर एक दूसरे का क्रिसमस की शुभकामनाएं देने का सिलसिला दिनभर चलता रहा। इस अवसर पर फादर विलियम्स ने कहा कि क्रिसमस अब सीमाओं को लांघते हुए सभी वर्ग एवं जाति का त्योहार बन गया है। यह पर्व शांति धर्म का संदेश देता है। हमें ईशु के उपदेशों पर अमल करते हुए व्यक्ति से घृणा करने की अपेक्षा व्यक्ति की बुराई से घृणा करनी चाहिए। इसी प्रकार औंडेला रोड और दुर्गा कॉलोनी स्थित चर्चों में विभिन्न कार्यक्रमों के साथ विभिन्न आयोजनों में कैरोल गीत गाते हुए क्रिसमस का पर्व मनाया गया।
इसीप्रकार गोविंद पब्लिक स्कूल में क्रिसमस डे पर फैंसी ड्रेस प्रतियोगिता का आयोजन हुआ। प्रधानाचार्य ममता शर्मा ने छात्र छात्राओंे को प्रभु यीशु के मानव जाति के उद्धार को दिए गए संदेश को बताया। कक्षा छठवीं के छात्र अंकित चाहर ने सांता क्लाज बनकर सहपाठी छात्रों को केक खिलाया और उपहार दिए।
क्रिसमस डे को लेकर बच्चों में काफी उत्साह था वहीं बच्चों ने कई प्रतियोगिताओं में भाग लिया एवं उत्साह के साथ अपने साथियों के साथ क्रिसमस डे की बधाई दी। फैंसी ड्रेस प्रतियोगिता में कक्षा पांचवी की छात्रा श्री ने प्रथम स्थान प्राप्त किया। इस मौके पर कल्याण शर्मा, पिंकी शर्मा, ममता, अंकिता, राजकुमारी, सीमा, प्रिया, राधा शर्मा आदि मौजूद रहे।
धौलपुर. पेट्रोल पंप पर बच्चों को टाफियां देता सेंटा क्लाज की ड्रेस में कर्मचारी।
धौलपुर. एक स्कूल में क्रिसमस मनाते बच्चे।
mag_Deva hin_Deva hin_Deva hin_Deva hin_Deva hin_Deva awa_Deva